Odilon Kossounou

Kouakou Odilon Dorgeless Kossounou (sündinud 4. jaanuaril 2001 Abidjanis) on Elevandiluuranniku jalgpallur, kes mängib kesk- või paremkaitsjana Saksamaa kõrgliigaklubis Leverkuseni Bayer ja Elevandiluuranniku jalgpallikoondises.

Jalgpallitreeninguid alustas Kossounou Elevandiluuranniku klubis ASEC Mimosas.

2019. aasta jaanuaris sõlmis ta lepingu Rootsi klubiga Hammarby IF. Pärast kõigest üheksat mängu Rootsi kõrgliigas siirdus ta Belgia kõrgliigaklubisse Club Brugge. Tema üleminekusumma oli vähemalt nelja miljonit eurot, mis tegi Kossounoust kõige kalleima jalgpalluri, kes on Hammarbyst välja siirdunud. Hooaegadel 2019/20 ja 2020/21 tuli ta Bruggega Belgia meistriks.

2021. aasta juulis siirdus ta umbes 23 miljoni euro eest Leverkuseni Bayeri, kellega sõlmis viieaastase lepingu.

Elevandiluuranniku jalgpallikoondises tegi Kossounou debüüdi 8. oktoobril 2020 sõprusmängus Belgia vastu.https://www.national-football-teams.com/player/79713/Odilon_Kossounou.html (vaadatud 29.1.2024) Ta on kuulunud Elevandiluuranniku koondisse 2022. ja 2024. aasta Aafrika rahvaste karikavõistlustel.

 Saavutused 
Club Brugge
Belgia kõrgliiga: 2019–20, 2020–21
Belgia superkarikas: 2021

 Viited 

Kategooria:Elevandiluuranniku jalgpallurid
kategooria:Club Brugge KV mängijad
Kategooria:Leverkuseni Bayeri mängijad
Kategooria:Bundesliga mängijad
Kategooria:Sündinud 2001